ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 6 ຕຸລານີ້, ທ່ານນາງຮວ້າຊຸນຢິງ ໂຄສົກກະຊວງການຕ່າງປະເທດຈີນກ່າວວ່າ: ອີງຕາມຄວາມເຫັນທີ່ເປັນເອກະພາບກັນທີ່ໄດ້ຕົກລົງກັນໃນເວລາປະມຸກລັດສອງປະເທດຈີນແລະອາເມຣິກາສົນທະນາກັນທາງໂທລະສັບໃນວັນທີ 10 ກັນຍາຜ່ານມານີ້ ແລະ ໂດຍຜ່ານການປຶກສາຫາລືກັນລະຫວ່າງສອງຝ່າຍຈີນແລະອາເມຣິກາ, ທ່ານຢ໋າງເຈຍສື ກຳມະການກົມການເມືອງສູງກາງພັກກອມມູນິດຈີນ, ຫົວໜ້າຫ້ອງການຄະນະກຳມະການວຽກງານທາງການທູດສູນກາງຈີນ ແລະ ທ່ານເຈກ ຊູລີວັນ ຜູ້ຊ່ວຍວຽກງານຄວາມໝັ້ນຄົງແຫ່ງຊາດຂອງປະທານາທິບໍດີອາເມຣິກາຈະພົບປະກັນຢູ່ນະຄອນຊູຣິກປະເທດສະວິສ. ສອງຝ່າຍຈະແລກປ່ຽນຄວາມເຫັນກ່ຽວກັບການພົວພັນຈີນ-ອາເມຣິກາ ແລະ ບັນຫາທີ່ກ່ຽວຂ້ອງ.